ଆସିଲା ସେରୋ ସର୍ଭେ ରିପୋର୍ଟ | Kanak News\nସେରୋ ସର୍ଭେ କ'ଣ? ଏହାର ଡାକ୍ତରୀ ବିଜ୍ଞାନ କ'ଣ କହୁଛି ଏବଂ କିପରି ହୋଇଥିଲା ଏହି ସର୍ଭେ? ବୁଝାଇ କହିଲେ ଆରଏମଆରସିର ନିର୍ଦ୍ଦେଶିକା ।\nBy Kanak News Bureau On Oct 30, 2020\nକନକ ବ୍ୟୁରୋଃ ସେରୋ ସର୍ଭେ କ'ଣ? ଏହାର ବୈଜ୍ଞାନିକ ବିଶେଷତ୍ୱ କ'ଣ ରହିଛି? ଏବଂ କିପରିହୋଇଥିଲା ଏହି ସର୍ଭେ? ବୁଝାଇ କହିଲେ, ଆଇସିଏମଆର ନିର୍ଦ୍ଦେଶିକା ସଂଘମିତ୍ରା ପତି । କରୋନାରୁ ସୁସ୍ଥ ହୋଇଥିବା ବ୍ୟକ୍ତି କିମ୍ବା ସାମୁହିକ ବା ଗୋଷ୍ଠୀ ରୋଗପ୍ରତିରୋଧ ଶକ୍ତି ଜାଣିବାକୁ ହେଲେ ସେରୋ ସର୍ଭେ କରାଯାଏ ।\nକରୋନାରୁ ସୁସ୍ଥ ହୋଇଥିବା ବ୍ୟକ୍ତି କିମ୍ବା ସାମୁହିକ ବା ଗୋଷ୍ଠୀ ରୋଗପ୍ରତିରୋଧ ଶକ୍ତି ଜାଣିବାକୁ ହେଲେ ସେରୋ ସର୍ଭେ କରାଯାଏ । ବିଶେଷ କରି ଜନସଂଖ୍ୟା ଆଧାରରେ ସେରୋ ସର୍ଭେ କରାଯାଏ । ଏଥିରେ ରକ୍ତ ନମୂନା ନିଆଯାଏ ଏବଂ ସାର୍ସ କୋଭିଡ୍ ୧୯ ପାଇଁ ଆଣ୍ଟିବଡ଼ିର ପରୀକ୍ଷା କରାଯାଏ । ଓଡ଼ିଶା ହେଉଛି ଭାରତର ପ୍ରଥମ ରାଜ୍ୟ ଯିଏ ଆଇସିଏମଆରଙ୍କ ନିର୍ଦ୍ଦେଶ ପରେ ନିର୍ଦ୍ଦିଷ୍ଟ ଭାବେ ସେରୋ ସର୍ଭେ ବା ସିରୋଲଜିକାଲ ପରୀକ୍ଷା ଆରମ୍ଭ କରିଥିଲା ।\nଓଡ଼ିଶାରେ ପ୍ରଥମେ ଅଧିକ ବିପଦପୂର୍ଣ୍ଣ ବା ସଂକ୍ରମିତ ପୁରୀରେ ସେରୋ ସର୍ଭେ ଆରମ୍ଭ ହୋଇଥିଲା । ପବିତ୍ର ରଥଯାତ୍ରା ସମୟରେ ଏହି ସେରୋ ସର୍ଭେ କରାଯାଇଥିଲା । ଏହାପରେ ୧୧ ଜୁଲାଇରେ ଭୁବନେଶ୍ୱରରେ ହୋଇଥିଲା ପ୍ରଥମ ପର୍ଯ୍ୟାୟ ସେରୋ ସର୍ଭେ । ଯେଉଁଥିରେ ମାତ୍ର ୧.୪୨ ପ୍ରତିଶତ ସାମୁହିକ ଆଣ୍ଟିବଡି ସୃଷ୍ଟି ହୋଇଥିବା ନମୂନାରୁ ମିଳିଥିଲା । ତେବେ ବାକି ୯୮ ପ୍ରତିଶତ ଲୋକେ ସଂକ୍ରମିତ ହେବା ନେଇ ସେଥିରୁ ଅନୁମାନ କରିଥିଲୁ ।\n୨୮ ଅଗଷ୍ଟରେ ଭୁବନେଶ୍ୱରରେ ହୋଇଥିଲା ଦ୍ୱିତୀୟ ପର୍ଯ୍ୟା ସେରୋ ସର୍ଭେ । ସେଥିରେ ୫.୧ ପ୍ରତିଶତ ଲୋକଙ୍କ ଦେହରେ ଆଣ୍ଟିବଡ଼ି ସୃଷ୍ଟି ହୋଇଥିଲା । ଏହାପରେ ୧୬ରୁ ୧୮ ଅକ୍ଟୋବର ଭିତରେ ହୋଇଥିବା ତୃତୀୟ ପର୍ଯ୍ୟାୟ ସେରୋ ସର୍ଭେରେ ୧, ୪୦୩ ସାମ୍ପୁଲ ନିଆଯାଇଥିଲା ଯେଉଥିରେ ୨୫ଟି ୱାର୍ଡକୁ କ୍ଲଷ୍ଟର ଭାବେ ଗଣାଯାଇଥିଲା । ଏଥିର ୫୦ ପ୍ରତିଶତ ଲୋକଙ୍କ ଦେହରେ ଆଣ୍ଟିବଡ଼ି ଆସିସାରିଥିଲା । ଏହି ୫୦ ପ୍ରତିଶତ ଆଣ୍ଟିବଡ଼ି ଆମ ଭିତରେ ଏକ ଆଶା ସଂଚାର କରିଛି ।\nସବୁଠାରୁ ବଡ଼କଥା ହେଲା, ସେରେ ସର୍ଭେ ଆମକୁ ଭବିଷ୍ୟତ ଜଣାଇଦିଏ । ଆଗକୁ କେମିତି କରୋନା ମୁକାବିଲା କରିବା । ତାହା ମଧ୍ୟ ବେଶ୍ ଭଲ ଭାବେ ଜଣାପଡ଼ିଯାଏ । କିନ୍ତୁ ଆମେ ଏବେ ବି ସତର୍କତା ଜାରି ରଖିବା, କାରଣ ଆପଣଙ୍କ ଟିକେ ଅବହେଳା ହିଁ ଆପଣଙ୍କ ସହ ଅନ୍ୟଙ୍କୁ ଅସୁବିଧା ଆଣିବେ । ତେବେ ଆଣ୍ଟିବଡି ତିଆରି ହୋଇନଥିବା ୫୦ ପ୍ରତିଶତ ଲୋକ ଏବେ ବି ସଂକ୍ରମଣ ହୋଇାରନ୍ତି ତେଣୁ ସତର୍କତା ଜରୁରୀ ବୋଲି କହିଛନ୍ତି ଡକ୍ଟର ପତି ।\nଖୁସି ଖବର ଆଣିଛି ସେରେ ସର୍ଭେ । ଭୁବନଶ୍ୱେରର ୫୦ ପ୍ରତିଶତ ଲୋକଙ୍କ ଦେହରେ ସୃଷ୍ଟି ହେଲାଣି ଆଣ୍ଟିବଡି\nଭୂତାଣୁ ଭିତରେ ଭୁବନେଶ୍ୱର ପାଇଁ ଭଲ ଖବର । ଆଜି ମାତ୍ର ୮୭ ଜଣ ପଜିଟିଭ୍ ଚିହ୍ନଟ, ସୁସ୍ଥ ହେଲେ ୨୩୭ ଜଣ ।
